சி. ஜே. எலியேசர்
{{Infobox person
 | honorific_prefix          = [[மாமனிதர் விருது|மாமனிதர்]]
 | name                      = சி. ஜே. எலியேசர்&lt;br/&gt;C. J. Eliezer
 | honorific_suffix          =
 | image                     = cj eliezer.jpg
 | image_size                = 
 | alt                       = 
 | caption                   = 
 | birth_name                = 
 | birth_date                = {{Birth date|1918|06|12|df=yes}}
 | birth_place               = [[நாவற்குழி]], [[பிரித்தானிய இலங்கை|இலங்கை]]
 | death_date                = {{Death date and age|2001|03|10|1918|06|12|df=yes}}
 | death_place               = [[மெல்பேர்ண்]], [[ஆத்திரேலியா]]
 | residence                 = 
 | nationality               = 
 | other_names               = 
 | ethnicity                 = [[இலங்கைத் தமிழர்]]
 | citizenship               = 
 | education                 = 
 | alma_mater                = {{Ubl|இலங்கை பல்கலைக்கழகக் கல்லூரி|கேம்பிரிட்ச் கிறைஸ்ட் கல்லூரி}}
 | occupation                = கல்வியாளர்
 | religion                  = கிறித்தவம்
 | denomination              = 
 | spouse                    = ராணி எலியேசர் (இ. அக்டோபர் 10, 2017)
 | children                  = 
 | parents                   = 
 | relatives                 = 
 | signature                 = 
 | signature_alt             = 
 | signature_size            = 
 }}
 '''சி. ஜே. எலியேசர்''' (கிரிஸ்டி ஜெயரத்தினம் எலியேசர், ''Christie Jeyaratnam Eliezer'', 12 சூன் 1918 – 10 மார்ச் 2001) [[இலங்கைத் தமிழர்|இலங்கைத் தமிழ்]] கணிதவியலாளரும், இயற்பியலாளரும், கல்வியாளரும், தமிழ் ஆர்வலரும் ஆவார். [[தமிழ் ஈழம்|தமிழீழத்தின்]] உயர் விருதான [[மாமனிதர் விருது]] வழங்கிக் கௌரவிக்கப்பட்டவர். 1948இல் வெளியிடப்பட்ட இவரது [[எலியேசர் தேற்றம்]] [[இயற்பியல்|இயற்பியலில்]] இன்றும் பயன்படுத்தப்படும் தேற்றமாகும்.
 
 ==வாழ்க்கைக் குறிப்பு==
 எலியேசர் தனது தொடக்கக் கல்வியை [[பருத்தித்துறை]] [[ஹாட்லிக் கல்லூரி]]யிலும் உயர் கல்வியை [[கொழும்பு]] பல்கலைக்கழகக் கல்லூரியிலும் பெற்று, பின்னர் [[லண்டன்]] [[கேம்பிரிட்ஜ் பல்கலைக்கழகம்|கேம்பிறிட்சுப் பல்கலைக்கழகத்தில்]] [[கணிதம்|கணிதத்தில்]] [[கலாநிதி (பட்டம்)|கலாநிதி]] (முனைவர்) பட்டம் பெற்றார். அங்கேயே 1949இல் [[பவுல் டிராக்]]கின் வழிகாட்டலில் டாக்டர் (''DSc'') பட்டமும் பெற்றார்.
 
 ==பேராசிரியராகப் பணி==
 எலியேசர் பின்னர் [[கொழும்பு]] திரும்பி பல்கலைக்கழகத்தில் கணிதத்துறையில் பேராசிரியராகவும் அறிவியல் பீடத்தின் (துறையின்) தலைவராகவும் கடமையாற்றினார். இவர் [[ஜெனீவா]], [[வியன்னா]], [[மும்பாய்]] நகரங்களில் [[ஐக்கிய நாடுகள்|ஜக்கிய நாடுகளின்]] சார்பாக ''அமைதிக்காக [[அணு சக்தி]]'' என்ற தலைப்பில் சிறப்புரை ஆற்றவும் அழைக்கப்பட்டார்.
 
 [[1959]]இல் [[மலேசியா|மலேயா]] பல்கலைக்கழகத்தில் கணிதப் பேராசிரியரானார். [[கோலாலம்பூர்|கோலாலம்பூரில்]] [[1966]] ஆம் ஆண்டில் நடைபெற்ற முதலாவது [[உலகத் தமிழாராய்ச்சி மாநாடு|உலகத் தமிழாராய்ச்சி மாநாட்டில்]] ''சுழியம்'' என்ற தலைப்பில் ஆராய்ச்சிக் கட்டுரை ஒன்றை படைத்தார். [[1968]]இல் [[அவுஸ்திரேலியா]] [[மெல்பேர்ண்|மெல்பேர்ணி]]ற்குக் குடியேறி [[லா ற்ரோப் பல்கலைக்கழகம்|லா ட்ரோப்]] (''La Trobe'') பல்கலைக்கழகத்தில் பயன்முகக் ([[பிரயோக கணிதம்|பிரயோக]]) கணிதத்தில் பேராசிரியரானார். அங்கே அவர் இயற்பியல் பீடத்தின் (துறையின்) தலைவராகவும் பல்கலைக்கழகத்தின் கூடுதல் துணை-வேந்தராகவும் இருந்தார். [[1983]]இல் அங்கிருந்து இளைப்பாறினார்.
 
 ==தமிழ் ஆர்வலர்==
 
 அவுஸ்திரேலியாவில் வாழும் தமிழ் சமுகத்திற்கு இவர் ஆற்றிய பங்கு அளப்பரியது. [[1978]]ஆம் ஆண்டில் [[விக்டோரியா (ஆஸ்திரேலியா)|விக்ரோறியா]] மாநில 'இலங்கைத் தமிழ்ச் சங்கத்தின்' தொடக்கத் தலைவராக பதவியேற்று இங்கு குடியேறும் தமிழர்களுக்கு ஆணிவேராக உழைத்தது மட்டுமல்லாமல் [[1983]] ம் ஆண்டில் இலங்கையில் தமிழர்கள் [[கறுப்பு ஜூலை|இனப்படுகொலை]]க்கு உட்படுத்தப்பட்டபோது முழுமூச்சாக அம்மக்களின் விடிவுக்காக உழைத்தவரும் ஆவார். [[1984]] ம் ஆண்டின் அவுஸ்திரேலிய தமிழ் சங்கங்களின் சம்மேளனம் அமைக்கப்பட்டபோது அதன் தலைவராகவும் பதவியேற்றார்.
 
 ==அவுஸ்திரேலியாவின் உயர் விருது==
 
 இவர் அவுஸ்திரேலியாவில் வாழும் தமிழ் மக்களுக்காகவும் கணிதத்துறைக்கும் ஆற்றிய சேவையைப் பாராட்டி அவுஸ்திரேலிய அரசின் அதி உயர் ''Order of Australia'' விருது [[1996]] இல் வழங்கப்பட்டது.
 
 ==தமிழீழத்தின் உயர் விருது==
 
 [[1997]]ஆம் ஆண்டு தமிழீழத் தலைவர் [[வே. பிரபாகரன்]], மாமனிதர் விருதினை பேராசிரியருக்கு வழங்கினார். முதல் முறையாக இவ் விருது தமிழீழத்துக்கு அப்பால் வாழும் ஒரு தமிழருக்கு வழங்கப்பட்டது இங்கு குறிப்பிடத்தக்கதாகும்.
 
 ==எலியேசரின் தேற்றம்==
 [[நேர்மின்னி]] (புரோத்தன்) ஒன்றின் மின்புலத்தினூடாக [[எதிர்மின்னி]] (இலத்திரன்) ஒன்று அந்த நேர்மின்னியின் நடுவை நோக்கிச் (''radially'') செல்லும் போது மின் ஈர்ப்பால் மோதல் ஏற்படவில்லை. அதாவது அந்த எதிர்மின்னி லோரன்ஸ்-டிராக் (''Lorentz-Dirac'') சமன்பாட்டின் படி எதிர்பார்த்தது போல நேர்மின்னியால் ஈர்க்கப்பட்டு மோதலை ஏற்படுத்தவில்லை. மாறாக, அது நேர்மின்னியில் இருந்து எதிர்க்கப்பட்டு நேரத்துடன் 'எல்லை அடைவாக அதிகரிக்கும்' (''asymptotically'') ஆர்முடுகலுடன் செல்கிறது என எலியேசர் நிறுவினார். இது ''எலியேசரின் தேற்றம்'' எனப்படுகிறது.&lt;ref&gt;Eliezer, C.J., ''The hydrogen atom and the classical theory of radiation'', 
 Proc. Camb. Phil. Soc. 39, 173_ (1943)&lt;/ref&gt;
 
 == மேற்கோள்கள் ==
 {{Reflist}}
 
 ==எலியேசரின் ஆய்வுக் கட்டுரைகளில் சில==
 # Eliezer, C.J. , ''The Interaction of Electrons and an Electromagnetic Field'', Reviews of Modern Physics, 19 (3): 147-184 1947
 # Eliezer, C.J., ''On the Classical Theory of Particles'', Proceedings of the Royal Soceity of London Series A - Mathematical and physical Sciences, 194 (1039): 543-555 1948
 #  Prince, G.E., Eliezer, C.J., ''On the Lie Symmetries of the Classical Kepler- Problem'', Journal of Physics A - Mathematical and General 14 (3): 587-596 1981
 # Prince, G.E., Eliezer, C.J., ''On Symmetries of the Time-Dependent N-Dimensional Oscillator'', Journal of Physics A - Mathematical and General 13 (3): 815-823 1980
 #  Eliezer, C.J., ''Note on Time-dependent harmonic oscillator'' , SIAM Journal of Applied Matethematics  30 (3): 463-468 1976
 # Eliezer, C.J., ''Wave Equation of the Electron'', Nature,  167 (4237): 79-79 1951
 
 ==வெளி இணைப்புகள்==
 *[http://tamilnation.co/hundredtamils/eliezer.htm tamilnation.org]
 *[http://www.hartleycollege.com/eliezer/ ஹார்ட்லிக் கல்லூரியில் எலி்யேசர்]
 * [http://tamilnation.co/forum/sachisrikantha/eliezer.htm Professor Christie Jeyaratnam Eliezer by Sachi Sri Kantha]
 * [http://www.iop.org/EJ/abstract/0305-4470/34/30/305 An extension of Eliezer's theorem]{{Dead link|date=ஜனவரி 2022 |bot=InternetArchiveBot }}
 * [http://adsabs.harvard.edu/abs/2005math.ph...5042P Variant forms of Eliezer's Theorem]
 
 {{அறிவியலில் தமிழர்கள்}}
 
 [[பகுப்பு:1918 பிறப்புகள்]]
 [[பகுப்பு:2001 இறப்புகள்]]
 [[பகுப்பு:மாமனிதர் விருது பெற்றவர்கள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:ஆத்திரேலிய இலங்கைத் தமிழ் வம்சாவளி மக்கள்]]
 [[பகுப்பு:இலங்கைத் தமிழ் கணிதவியலாளர்கள்]]
 [[பகுப்பு:இலங்கைத் தமிழ் இயற்பியலாளர்கள்]]
 [[பகுப்பு:யாழ்ப்பாணத்து நபர்கள்]]
 [[பகுப்பு:இலங்கைத் தமிழ் அறிவியலாளர்கள்]]
 [[பகுப்பு:இலங்கையின் கல்விமான்கள்]]
 [[பகுப்பு:இலங்கையின் வட மாகாண நபர்கள்]]